Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 165/13/5505	Liptovský Mikuláš, 6.5.2015
EEČ : 2-39-132-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 24.9.2013, spisová značka 1 Pv 165/13/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
pre skutky, že v presne nezistenom čase  začiatkom  mesiaca február 2013 vošiel na predajnú plochu predajne Sportisimo v OD Stop Shop na ul. 1. mája v Lipt. Mikuláši, kde zo stojana zobral pánske termo tričko zn. Klimatex, s ktorým následne vošiel do kabínky, kde si ho na seba obliekol a naň si obliekol svoje veci a následne pri odchode z predajne sa spustil alarm, pričom po tomto utiekol na neznáme miesto, čím uvedeným skutkom spôsobil škodu spoločnosti Sportisimo SK s. r. o. so sídlom XXXXX č. 8, XXXXX, IČO:44156977, vo výške 40,- Eur, a 
dňa 09. 02. 2013 v čase okolo 17.00 hod. pristúpil ku predajni FRESA v OC Jasná Shoping City na Garbiarskej ulici v Lipt. Mikuláši a následne cez spustenú mrežu natiahol ruku, pričom z pultu, ktorý sa nachádza v blízkosti mreže odcudzil 17 ks dámskych nohavičiek v celkovej sume 133,48 Eur, čím týmto konaním spôsobil škodu spoločnosti FRESA s. r. o. so sídlom Bodice č. 161, Lipt. Mikuláš, IČO:45491984,  vo výške  133,48 Eur, 
napriek tomu, že dňa 08. 12. 2012  sa dopustil priestupku proti majetku podľa § 50 ods. 1 zák. č. 372/1990 Zb. o priestupkoch tým, že z predajne OD Kaufland v Lipt. Mikuláši odcudzil 1 ks PC reproduktorov v sume 14,90 Eur, za čo mu bola uložená uvedeného dňa príslušníkmi OO PZ Lipt. Mikuláš bloková pokuta na mieste nezaplatenú vo výške 30,- Eur, č. bloku AB 480722,  

Uznesením prokurátora Okresnej prokuratúry XXXXX zo dňa 24.9.2013, spisová značka 1 Pv 165/13/5505, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
	Dňa 24. 09. 2013   uznesením   1Pv 165/13/5505  prokurátor  podľa  § 216  ods. 1 Trestného poriadku podmienečne zastavil trestné stíhanie vedené proti XXXXX, nar. 07. 01. 1994,   stíhanému   pre   prečin krádeže podľa § 212 ods. 2 písm. f/  Tr. zákona  a zároveň mu bola podľa § 216 ods. 2 Trestného poriadku určená skúšobná  doba  v  trvaní 18 mesiacov.  Uznesenie   nadobudlo  právoplatnosť dňa 15. 10. 2013. 
  	Vzhľadom na skutočnosť,  že skúšobná doba dňa 15. 04. 2015 uplynula,  vyžiadal som si na obvineného XXXXX  správu  o povesti  z miesta  jeho  trvalého bydliska, správu z Okresného  úradu v Lipt. Mikuláši  a odpis z registra trestov. Z týchto správ som zistil, že obvinený XXXXX v registri   trestov   nemá  ďalší údaj o tom, že by bol počas skúšobnej doby  podmienečného zastavenia  trestného stíhania  odsúdený. 
	Z týchto dôvodov  mám za to, že  obvinený XXXXX  sa  počas skúšobnej doby podmienečného zastavenia trestného stíhania osvedčil. 
	Z uvedených dôvodov som rozhodol tak, ako je to uvedené vo výrokovej časti tohto uznesenia, ktorého právoplatnosťou nastanú účinky zastavenia trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ivan Stupka
prokurátor